**Залыр дахэу гъэщ1эрэщ1ащ**

**Адыгэ мэкъамэк1э гъэсак1уэм къырешэр сабийхэр (шэнтым мэт1ысхэр)**

**Езгъ**. Илъэсыщ1эр къытхуоблагъэ

 Угъурлыуэ тхьэм къытхуищ1

 Ди уэс дадэм дэ дыпоплъэр,

 Саугъэтыф1хэмк1э допщ1ыхь

Ди ц1ык1ухэм ягъэзэщ1энущ илъэсыщ1эм теухауэ уэрэд

**Уэрэд……..** (Ц1ык1ухэр шэнтым мэт1ысыжхэр)

**(жьыбгъэ макъ къо1у)**

**Езгъ.** Ц1ык1ухэ зэ фыда1уэт, сыт макъ къэ1ур?

 Хэту п1эрэ гузавэу къытхуэк1уэр?

**(уэс гуащэр къыщ1охьэ)**

**Уэс гуащэ:** Фи махуэ ф1ыуэ инхэми ц1ык1ухэми, сэ уэс гуащэу сыкъыфхуэк1уащ, псори фыслъагъуну фызигуапэщ. Ц1ык1ухэ дэ нобэ псори ныбжьэгъу дызэхуэхъунщ

**Езгъ**. : Салам гуапэ удох ди уэс гуащэ , сыту ф1ы дыдэу укъытхуэк1уа. ,,Уэс гуащэ уеплъкъэ ди псей дахэр жей увым хидзауэ зэщ1элыдэкъым.

**Уэс гуащэ:** Сэ сывдэ1эпыкъунщ , псей ц1ык1ури къэдгъэушынщ. Ди 1эгу ц1ык1ухэм дытеуэнщ, лъакъуэ ц1ык1ухэр тедгъэуэнщ,

Зэ, т1о, щэ ди псей ц1ык1ур зэщ1элыдэ (2 жа1энщ)

(Псей ц1ык1ур зэщ1олыдэ)

**Езгъ:** упсэу уэс гуащэ ди псей ц1ык1ур зэщ1элыдащ.

**Уэс гуащэ:** Ц1ык1ухэ ди псей ц1ык1ум дыдэвгъэджэгу инышхуэу лъыкъуэ ц1ык1ухэмк1э дытевгъауи псей ц1ык1ур дгъэунк1ыф1ынщ, 1эгу ц1ык1ухэм дытевгъауи псей ц1ык1уыр зэщ1эдгъэлыдэнщ.

**Езгъ:** Упсэу уэс гуащэ ф1ы дыдэу дыбгъэджэгуащ, иджы ц1ык1ухэ удж хъурей къэтщ1ынщ ди уэрэд дахэри къыжыт1энщ.

Удж хъурей уэрэд…….

(ц1ык1ухэр мэт1ысыжри таурыхъым къыщ1едзэ)

(Тхьэк1умэк1ыхьыр къок1уэ псейр и дамэм телъу)

**Тхьэк1ум**: мэзым щ1эс псэущхьэхэм илъэсыщ1эр къырагъэблагьэ, я псей ц1ык1ухэр яхуэпауэ Щ1ы1э Дадэм йожьэхэ

(тхьэк1ум. унэ ц1ык1ум щ1охьэ, бажэр щ1ы1эм ису къок1уэ)

**Бажэ**: сыту и нэсып мы тхьэк1умэк1ыхь ц1ык1ум и унэ хуабэм щ1эсу Щ1ы1э Дадэм сэугъэт къыхуихьынущ. Тхьэк1умэк1ыхь ц1ык1ур къэзгъэделэнщ.

 (Мак1уэри бжэм тоу1уэ)

Ады-ды-дыд щ1ы1эм сес сыныщ1эгъахьэ уи унэ хуабэм дызэгъусэу дыщ1эсынщ.

**Тхьэк1ум.:**къак1уэ, къак1уэ бажэ ц1ык1у къыщ1ыхьэ дызэгъусэу дыщ1эсынщ.

(Бажэр унэм щ1ыхьащ)

Зыгъэхуэбэж бажэ ц1ык1у сэ сык1уэнщи ц1ык1ухэм садэджэгунщ.

**Джэгук1э….**

(Ц1ык1ухэр шэнтым мэт1ысыжхэр)

**Тхьэк1ум:** бажэ ц1ык1у бжэр 1ухи сыныщ1эгъэхьэж.

**Бажэ:** дэнэ уздыщ1ыхьэныр? Унэр зейр сэращ, унафэщ1ри сэращ!

 **Тхьэк1ум:** Дэнэ сык1уэжыну, дэнэ сыщыпсэуну ?(магъ)

**Бажэ**:псей ц1ык1ум и лъабжьэм щыпсэу ухуеймэ.

(Бажэм къыщ1едз и хьэпшыпхэр)

**Тхьэк1ум**: Уук1ытэкъэ бажэ ц1ык1у си жагъуэ пщ1ащ (гъыурэ и хьэпшыпхэр къещыпри жыг лъабжьэм мэт1ысри )

**Уэс гуащэ**: ц1ык1ухэ тхьэк1умэк1ыхь ц1ык1ум дыдэвгъэ1эпыкъу бажэ ц1ык1ур къыщ1эдывгъэхуж. Ц1ык1ухэ псори фыкъак1уэт си деж. Дызэгъусэу дывгъэгуо «Псынщ1эу къыщ1эк1 бажэ ц1ык1ум и унэм.»

**Бажэ**: Мы си щхьэгъубжэ лъабжьэм къэгуор хэт? Сыныщ1эвмыгъэк1 мы си 1эбжьанэ памц1эмк1э фызэхэсфыщ1энщ .

( сабийхэр щ1опхъэж)

**Тхьэк1ум:** Сэ сигъэшынащ и макъ гуауэм.

**Бажэ:** Сыт сэ силажьэр си щэныр аращ си 1эдэбыр аращ

**Уэс гуащэ:** тхьэк1умэк1ыхь ц1ык1ур щ1ы1эм исащ, дызэгъусэу дыкъэфэнщи зыдгъэхуэбэжынщ.

**Къафэ………**

**Бажэ**: сыт мы си бжэ 1упэм къэфщ1ыну фызыпылъыр? Фызэбгырык1

**Езгъ**:Ц1ык1ухэ Щ1ы1э Дадэр къедывгъаджэ сэбэп гуэрэ къытхуэхъунщ.

**Сабийхэр:** Щ1ы1э Дадэ ,Щ1ы1э Дадэ

(Щ1ы1э Дадэр къок1уэ)

**Щ1ы1э Дадэ**: фи махуэ ф1ыуэ ц1ык1ухэ илъэсыщ1э къеблагъэм сынывохъуэхъу насыпыф1э фыхъуну, узыншагъэ быдэ фи1эну.

Сыу псори гъэщ1ъгъуэну зэщ1элыдэрэ ( зеплъыхь)

Ауэ гъы макъ гуэр зэхызох.

**Тхьэк1ум:** Щ1ы1э Дадэ сэращ гъыр (и хъыбарыр е1уатэ)

**Щ1ы1э Дадэ:** умыгъ тхьэк1умэк1ыхь ц1ык1у сэ а бажэжь ц1ык1ум и хьэкъ езгъэгъуэтынщ, зэхэзгъэщтыхьынщ. ( жьыбгъэ макъ)

**Бажэ:** дэнэ мыгъуэ укъик1а? сомыгъэщт , сомыгъэщт, къысхуэгъэгъу Щ1ы1э Дадэ.

**Щ1ы1э Дадэ**: тхьэк1умэк1ыхь ц1ык1ур и унэм къыщ1эпхури щ1ы1эм ебгъэсащ иджы илъэсыщ1эм папщ1э къыпхудогъэгъу. Ц1ык1ухэ фыаразы?

**Бажэ:** хъуну фигъусэу сыкъанэ? Сэри сызхэвгъахьэкъэ фи джэгум.

Щ1ы1э Дадэ: къанэ бажэ ц1ык1у, уи бзаджагъэр уэ къэщтэж, ф1эк1 зэрани умыхъуж.

**Уэрэд……**

 Щ1ы1э Дадэ: саугъэт